cyanic-selkie/wikianc huggingface dataset:
Rubiddio
thumb|'N campion de rubiddio Inta sciensa o rubiddio o l'è un elemento chimico co-o scimbolo Rb e o numero atomico 37. O rubiddio o gh'à 'n peizo atomico de 85,4678 u.
Stasiun de Priöa
A Stasiun de Priöa l'è ina fermà feruvîaria italiann-a, se tröva lungu a tratta Çeva-Urmea. A l'è a u servissiu du cumun piemunteise de Priöa.
Stoia e impianti
Priöa vegne culegà da a ferovîa in tu 1889, cun l'inaugrasiùn du tòccu Ceva-Priola u 15 setèmbre du meximu annu. Da i anni 2000 vegnan eliminai i binari de scangiu e pe e merci. Au 2002 vegne impresensià, cun i atri impianti da linia, tranne Çeva. U 17 zungnu 2012 vegne suspesu u traffegu regulare. Sciben u recuperu turisticu quaxi nisciùn sbrivassu se fèrma in te l'impiantu.
Impianti
L'impiantu g'ha dui ciàn. Da a stradda a stasiun se ricunusceva pê i trei archi semicirculari, chi furmavan in carateristicu portegu, dunde se entrava in ta sala d'atteisa, in ti uffissi e in t'a bigetteria. Vegnan muae porte e finestre doppu l'impresensiamèntu da stasiun. . In tu 2011 vegne restaurà, pê fà frùnte a u degraddu de tütta l'aia.
L'unicu binaiu l'è serviu da 'na banchina, cun tantu de bigetteria autumatisà, tettoia e pannellli infurmativi. Gh'ean di atri binari pe u scalu de merci, ancheu levai, au inagibile, cun u teitu crullau. A precedde a stasiùn de Garesce e a l'è doppu quella de Cevetta.
Roegno
Roégno o l'é 'n pàize ch'o s'atreuva inta Çittæ metropolitann-a de Zena. O gh'à 509 abitanti.
Lezze Trüffa
E origini
Se tratta de un episodio che o fa parte da situasion de forte contrappozision fra a Democrasia Cristianna da unna parte e e sinistre (Partio Socialista e Partio Comunista) dall'atra. Attraverso metodi legali e pacifeghi e sinistre aveivan ottegnüo o risültato storico de fä parteçipä ä vitta nasionale e masse popolari che ean stæte emarginæ in to ventennio fascista. Questo fæto o portava a un indebolimento do blocco de potere che se ea vegnüo creando in to dopoguera, che o l' aveiva visto a sö personificasion in to ministro dell' Interno, Mario Scelba. Risürtava tangibile questo cangiamento in te elesioin amministrative do 1951 e 1952: a DC a perdeiva, rispetto ao risültou do 1948, quattro milioin de voti, chinnando da o 48,5% ao 35,1%. Questi voti se ean spostæ segge a sinistra che a destra (verso MSI e monarchici). Prevedendo che un risültou de questo tipo o se poesse ripete ae elesioin politiche, o segretaio da DC Alcide De Gasperi o preparava unna lezze elettorale maggioritaia, segundo a quale a coalision de partî che a l' avesse ottegnüo o 50% + 1 di voti a l' avieva avüo diritto ao 65% di seggi parlamentari. Questa lezze a l' ea approvä in parlamento o 23 marso 1953.
Roegno
Geògrafia
Roégno o fâ parte do Parco Naturâle Regionâle de l'Antoa. = Stöia ==
Lezze Trüffa
Campagna elettorale e exito
O nomme de Lezze Trüffa o saieva stæto attribuio a questo provvedimento dao comunista Pajetta. Contrai ao provvedimento l'ean anche esponenti di partî laici minori, comme Ferruccio Parri e Pietro Calamandrei. Se ripeteiva in parte quante s'ea zà visto pe e elesioin do 1948, con o Vatican e i Stati Unî d' America che appoggiaven a Democrasia Cristianna. Repiggiava anche l'attivitæ i comitati civici. L'ambasciatrixe americanna, Clare Boothe Luce, a deciarava che se a coalision de centro a l' avesse perso, ghe saieva stæto conseguense negative pe l'Italia, pe quante riguardava l'appoggio american. Questa dichiarasion, che a feriva i sentimenti patriottici, probabilmente a faxeiva ciü mä che ben a De Gasperi.
Doppo unna campagna elettorale all'ürtimo voto, a coalision de governo a l'ottegniva o 49,8% di voti, sensa pôei benefiçiä do premio de maggioransa pe a mancansa de 57.000 voti. O progetto de De Gasperi o l'ea fallio, e in to novembre successivo Pietro Nenni ao congresso socialista o proponeiva quella avertüa a sinistra che a se saieva effettivamente avüa diversci anni doppo.
2021
Fæti
thumb|100px|right|[[Sandro Botticelli, Dante Ardighê (1265-1321)]]
América
6 zenâ - Washington D.C.. Asâto a-o Canpidòlio di Stati Unïi d'America. thumb|230px|right|Asâto a-o Canpidòlio di [[Stati Unïi d'America, 6 zenâ 2021]]
Mûxica
Festival de Sanremmo - Goâgna o Festival de Sanremmo 2021 a cansón Zitti e buoni, cantâ da-i Måneskin.
Sport
- Canpionòu de Serie A 2020-2021 - Inter - Egan Bernal o goâgna o Gîo d'Italia 2021.
2022
thumb|250 px|center|[[Eclisse solare, 30 arvî 2022]]
1992
Fæti
thumb|250px|right|[[Giovanni Falcone e Paolo Borsellino]]
Mûxica
Festival de Sanremmo - Goâgna o Festival de Sanremmo 1992 a cansón Portami a ballare, cantâ da Luca Barbarossa.
Sport
- Albertville (Fransa). XVI Olimpiade Invernâ - 40px|border - Canpionòu de Serie A 1991-1992 - Milan - Miguel Indurain o goâgna o Gîo d'Italia 1992. - Fort Worth (USA) - Coppa Davis 1992. Vincitô: Stati Unïi d'America - Formula 1 (1992) - Vincitô: Nigel Mansell sôvia Williams - Barçellonn-a. XXV Olimpiade. 40px|border
Prémmi Nobel 60px|border
Prémio Nobel pe-a pâxe: Prémio Nobel pe-a letiatûa: Prémio Nobel pe-a meixìnn-a: Prémio Nobel pe-a fìxica: Prémio Nobel pe-a chìmica: Prémio Nobel pe l'economîa:
Bionaz
Bionaz o l'è 'n comûne inta Valle d'Aosta.
Erto Volta
thumb|150px|O stèmma vêgio de l'Erto Volta Vêgio nomme da naçion africann-a do Bòrkinn-a Fäso.
Leva (fixica)
Unna leva a l'è formâ da un corpo rigido che o giâ in gio a un punto o un asse, ciammou fulcro. In te dui punti da leva agisce a forsa rexistente da vinçe e a forsa motrice che a serve a vinçe a forsa rexistente.
Tütte e macchine in to senso fixico do termine deriven da a combinazion de dui tipi fondamentali: o cian inclinou e a leva.
Equilibrio
A leva a l'è in equilibrio solo se o momento da forza motrice rispetto ao fulcro o l'è pægio e opposto ao momento da forsa rexistente.
Macchine semplici basæ in sce o prinçipio da leva
In sce o prinçipio da leva se basa e carrucole, i verricelli, i paranchi, e banse (ma no o dinamometro).
I trei generi de leva
A segunda da posizion relativa de fulcro, forsa rexistente e forsa motrice se distingue trei generi de leva:
Argagno
Argàgno ò àrgano, apægio ch'o serve a ezerçitâ, pe mezo de cavi ò cadeñe, di gren sforsci de traçion pe solevâ di càreghi ò pe rebelâli.
L’argagno o l'è constituîo da 'n fuzo, in sciô quæ s'ingœugge o cavo, ch'o ven fæto giâ a man ò mediante motô, tramite di rotismi demortipricatoî, constituii inte l'argagno a man da-a cobbia rocchetto-rœua dentâ, opù da-a cobbia via-rœua elicoidâ, mentre inte l'argagno a motô de vòtte son necessai di reduttoî ciu complesci. Gh'è ascì di conzegni de seguêça (diti castagne) che impediscian che a gummena a desvire se ven a mancâ l’açion motrixe.
O fûzo o pœu êse a asciâ verticâ ò orizzontâ.
I antighi argagni a man da mainaja a veja ean sciti a-a proa di barchi, gh'aivan u fuzo verticâ e in sciâ testa do fuzo di pertuxi pe infiâghe i aspe, ossæ, di travi de legno che i mainæ sponciavan co-e braççe pe virâ a l'argagno e sarpâ l'ancoa. Questo tipo d'argagno (fr. cabestan, ing. capstan, sp. cabrestante), o l'è tuttoa dœuviao a bordo, inti pòrti e inti scæ feroviai.
Inte l'argagno a asciâ orizzontâ (dito ascì moinello) a corda a l'è generalmente fissâ pe 'n estremmo a-o fuzo e ingugeita a questo. O fuzo, inti argagni picin, o l'è liscio mentre inte quelli de maggiô diametro o l'è sorcao da de cœugge, pe 'n regolâ ingugimento da corda.
Panchêutto
thumb|vignetta|right|O Panchêutto co tomâte O Panchêutto o lé unn-a de quélle riçètte antîghe dónde, pe resparmiâ, se dêuviâva i avànsi di giórni prìmma. Comm'acàpita de spésso, sto piâto ascì o l'é tutt'âtro che superòu, da-o pónto de vìsta dietético.
O l'é 'n piâto tìpico zenéize.
Döze pe 4 persónn-e
- 4 poén avansæ (ò sæ, pàn pöso); - 3-4 cugiæ d'êuio d'òiva; - 2 spîghi d'àggio; - cornabùggia; - 3 ò 4 cugiæ de piaxentìn gratòu; - sâ quànte bàsta.
Preparaçión
Portâ a-o bóggio 1 lîtro d'ægoa, co-a sâ e l'àggio (intrêgo); azónzighe a cornabùggia e l'êuio. Remesciâ, métte o covèrcio a-a pignàtta e lasciâ chêuxe pe 15 menûti e fâlo condensâ. Azónze o pàn tagiòu a tòcchi e fâ chêuxe pe âtri 2 ò 3 menûti. O formàggio o se métte quànde l'é finîo a cotûa: voéndo se peu condî o tùtto con do tócco (mêgio se de tomâte).
Variànte
Sofrìzze 300 gràmmi (3 ètti) de tomâte pò-u tócco inte l'êuio d'òiva e 2 spîghi d'àggio; unîghe dòppo o pàn avansòu tagiòu a fétte. Quànde l'àggio o l'é brustolîo azónze, pöco pe vòtta, doî lîtri d'ægoa bogénte. 'Na vòtta levòu tùtto da-o fêugo, azónze quàrche cugiâ de formàggio gratòu.
Stronsio
Inta sciensa o stronsio o l'è 'n elemento chimico co-o scìmbolo Sr e o numero atomico 38. O stronsio o gh'à 'n peizo atomico de 87,62 u.
Vinvèra
A Vinværa (Sciurus vulgaris), dîta ascì viværa, a fâ parte da famiggia di Roditoì. U l'è n'animale de taggia medio-picinn-a (40 citti). A specie ciù cunusciûa a l'è çertamente a vinværa europea, ruscia cun u pei da pansa ciù cæu. A sò diêta a l'è composta da giàndue, funzi e frûta, de quæ a fâ scòrte in estæ pe pöi dosiâle in periodi de scarsitæ (salvo scurdâsene, agiutando cuscì a disseminasiun de ciante).
Giove (divinitæ)
thumb|right|225px|Statua do Giove Giove (in latin Jupiter, in grego Ζεύς / Zeus) o l'é o re di dê da religion pagan-a di romen, protettô da naçion roman-a.
Miss Minn-a Antiommo
Miss Minn-a Antiommo o l'è o nomme de un concorso de bellessa, inventou pe senscibilizzä in sce o tema di ordigni assotterræ, che causen un grande nümero de vittime ogni anno, in maggioransa civili e pe o 34% figgiö.
L'idea
L'idea de questo particolare concorso a l'è de un regista teatrale norvegeise, Morten Traavik, che o l'ha dæto vitta a unna organizzasion no governativa che a l'organizza questo concorso de bellessa, (in ingleise o nomme o l'è Miss Landmine Survivor) pe ricordä a dignitæ de donne mutilæ da-e minn-e. Pe l'anno 2009 a vinçitrice a l'è stæta Dos Sopheap, unna figgia cambogiann-a de 19 anni, che a l'ha perso unna gamba pe corpa de unna minn-a antiommo a l'etæ de 6 anni, quande a se demoava in ti campi con i fuenti do sö paise. A primma edizion do concorso a s'ea tegnûa in Angola, unn-a de naçioin ciü vittime di ordigni bellici. thumb|right|80px| Premmio Nobel pe-a Paxe 1997
O problema de minn-e antiommo
Ä fin do 1997 l'è stæto dædicou o Premio Nobel pe a Paxe ä Campagna internasionale pe a missa a-o bando de minn-e antiommo e ä sö portavoxe Jodie Williams. Con o Trattâto de Ottawa do dexembre 1997 s'ea stabilïo o bando totale de questi ordigni; ma Stati Unïi d'America, Ruscia, Cinna, Pakistan e India no han ancon firmòu.
Attualmente son 156 i paixi aderenti, fra i quæ gh'é l'Italia ascì. Segundo e Naçioin Unie gh'è assotterræ in gïo pe-o mondo 100 milioin de minn-e antiommo.
Roscigion
Roscigion o l'è un comùn inta Çittæ metropolitann-a de Zena.
Çetron
Citrus sinensis ((L.) Osbeck, 1765), comuneménte conosciûo cómme çetron (it: arancia) o l'è 'n èrbo ch'o apartegne a-a famìggia de Rutaceae, ch'o da o fruto da-o mæximo nómme. De çetron in realtæ gh'é dôe divèrse variêtæ: a qualitæ amaa a l'è da specce Citrus aurantium, quella doçe a l'è da specce Citrus sinensis. O l'è l'agrumme ciu diffuzo into mondo.
Descriçion e stöia
miniatura|Citrus sinensis, A. Risso e A. Poiteau, 1872|sinistra|304x304px O l'è originaio da Cinn-a, za conosciuo a-i tempi di Romen, foscia importao inta Seçilia da-i Arrabi, e dapœu torna da-i Portogheixi into XIV sec.
L'ærbo
L'ærbo o pœu razonze i 12 metri. I brotti en sempre verdi, mai rosci. E scioî en gianche. O se propaga pe inseimento o pe bottua.
O fruto o l'è riondo, a scorça ruddega e do so tippico cô. A porpa, fæta a gæli, a pœu ese cô de çetron o donque rossa. O pœu ese consumao fresco, o donca spremuo e o so agro doeviao pe-a produçion de bevande. O pœu ese ascì candio opù doeviao pe-a produçion de fruta secca. Da-a scorça, da-e fœugge e da-e scioî s'estrae i essençe de çetron. Da-i armelle se n'estrae l'œuio.
2023
O l'é l'ànno atoalménte in córso.
Galettu de marçu
Galettu de marçu (upupa epops), oxellu migratû lungu 25–32 cm, cu-in avertua di ae de 44–48 cm. U l'ariva cu-a primaveja e u parte a settembre.
U l'e un di oxelli nustræ da-i cuî ciü schilenti, cu-a testa e u petu cû de çetrun bellu açeizu e a cua e i ae a bande gianch'e neigre. U g'ha u beccu lungu e cürvu e 'na bella cresta ch'u tia sciü e zü.
U versu u l'e incunfundibbile 'na serrie de træ notte pæge destacæ, u-u-u, ch'en a l'origgine du numme latin.
U xöu u l'e incunfundibbile ascì: u xuatta e u parpella a intervalli cumme 'n parpagiun, anandu in sciü e in zü invece che dritu.
U se çibba de insetti ch'u l'aciappa attastandu u teren cu-u beccu.
U fa u niu bassu inti pertüxi de miage, di scaçi di ærbui o inte tan-e lasciæ da di atre bestie.
Mottalciata
Mottalciata o l'è 'n comûne inta Provinsa de Biella.
Architetûe civîli
thumb|240px|Mottalciata, o monicìpio|centro
5 dexénbre
O 5 dexénbre o l'é o 339° giórno de l'ànno (340° inti ànni bizestîli) segondo o Lûnäio Gregorian. Màncan 26 giórni a-a fin de l'ànno.
Felix Mendelssohn
Jakob Ludwig Felix Mendelssohn-Bartholdy (Amburgo 1809 - Lipsia 1847). Compoxitô e direttô d'orchestra tedesco.
1636
thumb|250px|center|[[Dria Vaccaro, Sant'Agâ, 1636-1640 ca. (Fondaçión De Vito)]]
Felix Mendelssohn
Vitta
Tra e prinçipæ, se ricordan e muxiche de scena pe o "Sœunno d'una nœutte de meza stæ", "Atalia", "Antigone", "Edipo a Colono"; e ouvertures "A grotta de Fingal", op. 26, "A bella Meluxiña", op. 32, ouverture dîta "de Trombe", op. 101; 5 scinfonie (I, op. 11, II, con voxe: Lobgesang, op. 53; III, "Scozzeize", op. 56; IV, "Italiaña", op. 90; V, dîta "da Riforma", op. 107); 2 conçerti pe pianoforte, op. 25 e 40, e 1 pe violin, celeberrimo, op. 64; 2 ótói, Paulus, op. 36, e Elias, op. 70; 1 ottetto, quintetti, quartetti, trii, 1 sestetto e molte âtre paggine da cammia; "Rondò capriççioso", "Romançe sença paole", "Variaçioin", ecc. pe pianoforte solo; preluddi con fuga e 6 sunæ pe organo, Lieder, coi. M., a-o quæ pù fan difetto, spesso, o forte senso drammatico, l'esprescion pregnante, o vigô da scintexi, o g'ha spiito essençialmente lirico e o l'amma destendise inta tranquilla e espresciva grazia do narratô; ma dove o se concentre, no gh'ammanca di accenti de intenscitæ noteive (Lobgesang) ò de grandioxitæ degna do soggetto (Paulus, Elias).
Inzegno limpido e raffinao, delicatamente senscibile (se pense a l'aereo zœugo de l'ouverture a-o "Sœunno de'na nœutte de meza estæ", composta a dîsett'anni), superiormente colto, tecnicamente ferrao (s'amien e gren pagine di otoi e quelle pe organo), M. o l'ebbe, comme pochi, o don da cantabilitæ suaxiva, seña, argûa e tennia e ben se gh'adixe a formula de "clascico tra i Romanteghi" (de 'n clascicismo derivao da Goethe, de 'n Romantiçismo esemplao sorvetutto da Weber) into quæ se spegia a caratteristega so fuxon tra o gusto personâ e a spiitualitæ de l'ambiente. A-i so esordi comme direttô d'orchestra se deve o prinçippio de una rivalutaçion de J. S. Bach, co-a storica esecuçion antologica da "Pascion segondo Mattê" (1929).
Ittrio
miniatura|Di campioin de ittrio Inta sciensa l ' ittrio o l'è un elemento chimico co-o scimbolo Y e o numero atomego 39. L'ittrio o gh'à 'n peizo atomico de 88,90585 u.
1897
thumb|430px|center|Anònimo pitô, L'incroxatô da Marìnn-a portoghéize Adamastor a-a fôxe do [[Tago into 1897 (Museo de Lisbona)]]
Fæti
thumb|180px|right|1897, Avanti!, a. II thumb|180px|right|O periòdico Paris, publicòu da [[Emile Zola|Émile Zola, 1897, progètto gràfico do Théophile Steinlen (1859-1923)]]
Inovaçión
thumb|200px|right|E prêuve do telégrafo [[Guglielmo Marconi a A Spèza ]]
Sport
Turin - Nasce a Juventus.
Cavo Verde
thumb|200px|A bandëa do Cavo Verde thumb|right|200px|A poxiçión do Cavo Verde in sciâ càrta giögràfica thumb|250px|Sale Cavo Verde (Nomme ofiçiâ: República de Cabo Verde), stato de l'Africa oççidentâ indipendente da-o 1975, a sò capitâ a l'é Praia.
Cavallo
O cavàllo doméstego (conosciûo cómme Equus caballus), de vòtte conscideròu 'na sotospêce do Cavallo servægo (Equus ferus caballus) a l'é unn-a de dêxe spêce viventi de gròsci Mammifeï co-i séucai (ungulæ). I cavàlli se son evolûi primma in América, ma se son estinti into continente primma de êsighe re-introdûti da-i europêi.
I cavàlli son stæti pe tanto ténpo i ciù inportanti animæ domesteghi e son prezenti inta Mitologia e Religión. I cavàlli êan inportanti pe-i trasporti, pò-u lòu, comme alimento, pe-i vestî e comme arme. I primmi ezenpi de adomesticaçión di cavàlli se son probabilmente avûi 10.000 anni fa, ma e primme prêuve son datæ a 5.000 anni fa. L'alevaménto à creòu rasse pò-u traspòrto e pò-u lòu.
Tascionavigaçión
thumb|230px|right|Equus caballus (o cavàllo) Equus
Nomme: Equus caballus Linnaeus 1758
Tresivio
Tresivio o l'è 'n comûne inta Provinsa de Sondrio.
Rodengo-Saiano
Rodengo-Saiano o l'è 'n comûne inta Provinsa de Bréscia.
Oca ciapæa
Oca ciapæa (Larus michahellis), oxellu da famiggia di ochin de mâ.
Un tempu u l'ea clascificou inta mæxima specce de l'oca ciapæa du nord (Larus argentatus) e de l'oca ciapæa du Caspiu (Larus cachinnans). Do-u mumentu che s'e scuvertu ch'en træ specce despæge, oua pe distinguilu u l'e ciamou ascì oca ciapæa da-e sampe giane o oca ciapæa mediterannea.
U l'e in oxellu ben grossu, lungu 52-58 cm e cu-in'avertüa di ae de 120-140 cm. U de d'atu u l'e grixu, u de sutta, a testa e a cua en gianche. E piççe di ae en neigre cu-in po de giancu a i estremitæ. U beccu, mascisciu, u l'e gianu cu-ina maccia russa inta meitæ de sutta. E sampe en giane e parmæ.
I zueni sun de tüttu in atru cu: tütti grixu scöggiu in po marmæscu, sampe grixu scüu e beccu neigru.
Mangian de tüttu: pescan u pesciu in mâ, abæran i oxelli in xöu, papuete, ratti, ma se çibban ascì de carogne e da rümenta ch'atrövan inte descarreghe o inti casciunetti.
I grendi caccian di gren crii intermitenti cu-ina vuxe quæxi üman-a. I picin intu niu fan in piu acütu e custante pe çercâ u pittu a-i genituî.
Napolion Bonaparte
thumb|O Napolion in tegnûa militâ Napolion I (fr. Napoléon ‹-leõ′›) Bonaparte (scin a-o 1796 Buonaparte) imperatô di Françeixi. O nasce' a Ajaçço o 15 ag. 1769, e o moì a Longwood, inte l'isoa de Sant'Ellena, o 5 mazzo 1821; figgio de Carlo e Letiçia Ramoin.
Vitta
Collegiâ a Autun, Brienne, Parigi, o fu da pœu lœugotenente d'artaggiaja (1785) e doppo o tentò a fortuña politica e militâ in Corsega (into 1791 o l'ea cappo-battaggion da guardia naçionâ a Ajaçço, into frev. 1793 o condusse o so battaggion de guardie naçionæ inta spediçion da Madæña, miseamente fallia, inte l'arvî-mazzo 1793 o preize poxiçion, co-o fræ Luçian, contra-o Pasquâ Paoli, e pe questo o dovette fuzzî in França). Comandante subalterno into blocco de Tolon (ott. 1793), o se guaagnò o grao de generâ e quindi o comando de l'artaggiaia de l'esercito d'Italia. Sospettao de giacobinismo pe l'amixiçia co-o Robespierre, o subì un breve arresto; destinao a un comando inta Vandea, o refiò e o fu radiao da-i quaddri (arv. 1795).
Vegnúo amigo do P. Barras o conobbe presso de lê a Gioxeppiña de Beauharnais (ch'o sposò o 9 março 1796); e pe incarrego do Barras o difeise energicamente a Convençion contra-i realisti (13 vendegniâ). O l'ótègne coscì o comando de l'esercito de l'interno, e da pœu de quello d'Italia. Preisa l'offensciva (9 arv. 1796), o batte' sepaamente (Montenœutte, Milleximo e Dego) i Aostro-Sardi, costrenzendo questi urtimi a l'armistiçio de Cherasco (28 arv. 1796), quelli, doppo e vittoie da Lœua, d'Arcoe e de Rivoi, e a reisa de Mantoa, a-i preliminæ de paxe de Leoben (18 arv. 1797). Ocupao a Lombardia, o ricostituisce in sci-o modello françeize e repubbriche de Zena e de Veneçia e o leva a-o pappa a Romagna (armistiçio de Bologna, 23 zugno 1796; trattao de Tolentin, 18 frev. 1797). Da pœu, co-o trattao de Campoformio (17 ott. 1797), o conferma a-a França o Belgio e o gh'anette e Isoe Ionie, ponendo fin a l'indipendença de Veneçia, o territoio da quæ o passava a l'Aostria (a ecceçion de Bergamo e Brescia incorporæ inta nœuva Repubbrica Cisalpiña).
Preposto, a Pariggi, a 'na spediçion contra-e isoe britanneghe, o-a devia verso l'Egitto, dov'o sbarca o 2 luggio 1798 e o guaagna a-e Pirammide, in Sciria (ma o l'è fermao a San Zane d'Acri), a Abukir (dove a so flotta a l'ea stæta, o 1° agósto, destruta da-o Nelson).
Tornao in França con pochi seguaxi (9 òtôbre 1799), o ghe compisce, un meize doppo (18 brumâ), un corpo de stato, co-a disperscion do conseggio di çinqueçento e a sostituçion do Direttoio con un collegio de trei consoi, assumendo lê mæximo o tittolo de primmo conso.
Console a vitta (mazzo 1802), sfuzzio a-a congiua do Georges Cadoudal (1803), o l'assumme sciu proposta do senato a coroña d'impiao di Françeixi (Notre-Dame, 2 dexénbre 1804) e da pœu quella de re d'Italia (Dommo de Milan, 26 mazzo 1805).
Inti trei anni de paxe (rotta, però, co l'Inghiltæra za into mazzo 1803), o descceiga 'na grande attivitæ reconstruttiva: stradde, industrie, banche; ordenamento aministrativo, giudiçiaio, finançiaio acentrao; pubbricaçion do coddexo çivî (21 março 1804; seguì da pœu i atri); creaçion de 'na nœuva nobiltæ de spâ e de toga; concordao co-a S. Sede (16 luggio 1801).
Formaase, pe inspiaçion britannega, a 3ª coaliçion (Inghiltæra, Aostria, Ruscia, Sveçia, Nappoli), a flotta franco-spagnolla a l'è battua a Trafalgar (21 òtôbre 1805) da quella ingreize comandâ da-o Nelson, ma o Napolion o l'asciddia e batte i Aostriachi a Ulma (15-20 òtôbre), i Aostro-Rusci a Austerlitz (2 dexénbre) e o l'impoñe a paxe de Presburgo (26 dexénbre 1805: cescion de Veneçia e di atre tære aostriache a-a França e a-i so alliæ todeschi). O l'assegna o Regno de Nappoli (sença a Seçilia) a-o fræ Gioxeppe, quello de Olanda a-o fræ Luigi, e o forma a Confederaçion do Ren (luggio 1806).
A-a 4ª coaliçion (Ruscia, Pruscia, Inghiltæra, Sveçia) o l'ópoñe e vittoie de Jena e Auerstedt (14 òtôbre 1806) in sci-i Pruscen, l'ocupaçion de Berlin e Varsavia, e vittoie in sci-i Rusci a Eylau (od. Bagrationovsk, 8 frevâ 1807) e Friedland (14 zugno) a-e quæ segue a paxe de Tilsit (8 luggio 1807), vea divixon de l'Œüropa inte de sfee d'influença tra França e Ruscia co l'adexon da Ruscia a-o blocco continentâ contra l'Inghiltæra (bandio o 21 novénbre 1806), e co-a formaçion do granducato de Varsavia (a-o re de Sassonia) e do regno de Vestfalia (a-o fræ Giœumo).
Misso in sospetto da l'attezzamento da Spagna, o-a l'ocupa (da-o mazzo 1808) e o ne nommina re o fræ Gioxeppe (sostituindolo a Nappoli co-o cugnao Gioacchin Murat); ma a gueriggia di Spagnolli, indomabile, a logora lentamente e so forçe militæ, mentre a lotta contro a Gexa (occupaçion de Romma, frev. 1808; imprexonamento do pappa Pio VII, 5 luggio 1809) a ghe sotrâ popolaritæ presso di ampi settoî sociæ.
O debella quindi, no sença fadiga, in Bavea (19-23 arv. 1809) e a Wagram (6 luggio) a 5ª coaliçion, capezzâ da l'Aostria, e o l'impoñe a paxe de Schönbrunn (14 ott. 1809), ch'a segna l'apogeo da potença napolionnica, pe-i ampliamenti teritoriæ che o trattao e i succescivi provedimenti portan a l'Impeo françeize e a-i so satelliti.
Cenate Sotto
Cenate Sotto o l'è 'n comûne inta Provinsa de Bèrgamo.
Napolion Bonaparte
Vitta
A Ruscia, alarmâ pe i amíe napolioniche, a l'aderisce a-a 6ª coaliçion: Napolion o l'invadde (24 zugno 1812), o guaagna a Borodino (7 seténbre), o l'occupa Mosca (14 seténbre); ma a çittæ a l'è in preisa a-e sciamme e o Napolion o l'è constreito a començâ verso a Beexiña una retiâ desastrosa, da pœu vea fuga, mentre i governi e i popoli de Ruscia, Pruscia e infin d'Aostria (10 agósto 1813) se solevan contro de lê. Ni l'offensciva ripreisa inta Sassonia (mazzo 1813), ni e trattative co-i coalizzæ ghe zovan; a sconfita de Lipsia (16-19 òtôbre 1813) a-o costrenze a sgombrâ a Germania e a difendise in sce-o sœu françeize (uverno 1813-14). O 31 março 1814 i Alliæ occupan Pariggi e o 6 arvî o Napolion o l'abdica sença condiçioin acettando o minuscolo dominio de l'isoa d'Elba, dove o zonze o 4 mazzo 1814. Ma, sospettando che se vœugge relegâlo ciu lontan da l'Italia e da l'Œüropa, o sbarca con poco seguito presso Cannes (1° março 1815) e sença corpo fei o riconquista o poei a Pariggi (20 março). O tentativo o dua solo che çento giorni e o crolla a Waterloo (18 zugno 1815).
Doppo l'abdicaçion (22 zugno), o Napolion o se refuggia in sce 'na nave ingreize: consciderao prexonê, o l'è confinao, con pochi seguaxi volontai, inte l'isoa de Sant'Ellena, dove a Longwood, sotta a dua sorveggiança do Hudson Lowe, o trascore i urtimi anni, minao da-o cancro, dettando e so memoie. E so çennie fun riportæ into 1840 a Pariggi, sotta a cuppoa di Invalidi.
A sconfita definitiva de Napolion a l'ebbe pe-a França de grave conseguençe: ocupâ pe trei anni da-e possançe nemighe, a fu obligâ a pagâ di exose indennitæ de guæra; doppo un periodo de relativa paxe sociâ a visse o scciœuppo do malumô e da vendetta do mondo catollico.
L'arte militâ
Int'e campagne militæ o Napolion, pe l'attuaçion di so cen, o se inspiava a quello ch'o fu dito o senso do spaçio geografico "concreto", saiv'a dî valutao segondo i effettive muteive exigençe do momento (ançiché a-o "spaçio astræto", segondo a tradiçion da strategia do sec. 18°, ch'a tendeiva a uniformâse a di prinçippi teorichi fisci). Connesse a questa intuiçion fondamentâ i atre caratteristeghe de campagne de Napolion: segreteçça, rapiditæ de manœuvra, pronto e preciso carcolo da veloxitæ de marcia e do desccegamento de colonne proppie e di atri, a-o scopo urtimo de rœünî de gren forçe sorve 'n ponto, e chì agî resoluamente. Da queste premisse se configuò a nœuva tattica do Napolion, definia aponto da H. Delbrück "a tattica sença schemi". "On s'engage partout (dixeiva o Napolion mæximo) et après on voit". Napolion o fava, saiv'a dî, precedde un "atasto" in sce tutta a linnia do fronte, a-o quæ seguiva l'açion decixiva, conduta con di mezi e di ommi recugeiti into punto preçernuo pe-a fase resolutiva da bataggia. L'açion de sfrutamento a vegniva soventi impegnâ da-a cavallaja e conduta scin a-a destruçion do nemigo.
A figûa stòrica
O Napolion mæximo o çercò into so Mémorial de Sainte-Hélène (pubbricao into 1823 a cua do conte de Las Cases) de collocâ a so açion inte 'na prospettiva storica: ormai escluso da ogni poscibilitæ d'agî, inta riflescion di urtimi anni o vosse presentâ a so œuvia comme inteisa a-a liberaçion de forçe naçionæ opresse. Ma una çerta storiografia a l'ha respinto questa interpretaçion, scorzendo inta figua de Napolion i caratteri do despotismo illuminao setteçentesco (sorvetutto G. Lefebvre). Ascì pe quanto riguarda a fonçion de Napolion quæ diffusô in Œüropa di prinçippi rivoluçionai, l'è stæto rilevao o so duplixe attezzamento de fronte a-a rivoluçion de l'89; da 'na parte o ne realizzò de istançe (se pense a l'œuvia legislativa), da l'atra o ne contradisse di postulæ fondamentæ: o restaorò de fæto e forme da monarchia e o l'inandiò a constituçion de 'n nœuvo ceto privilegiao, ísando a-a nobiltæ i elementi, sorvetutto militæ, a lê fedeli. A fonçion storica de Napolion a va individoâ, pertanto, inta rottua do vegio equilibbrio Œüropeo, saiv'a dî de quell'assetto internaçionâ che-o scistema da Santa Aliança o no l'ariescì a preservâ da l'urto rivoluçionaio do sec. 19°; e, âtretanto, inta rottua de l'antigo equilibbrio sociâ, inandiâ in França za into dexennio rivoluçionaio, ch'a s'aprofondì a prœuvo a l'espanscionismo napoleonico, lê ascì suscitatô de nœuve energie e forçe sociæ.
Provinsa de Asti
thumb|250px|Asti màppa A Provinsa de Asti a gh'à 118 muniçipalitæ (comuni) e a l'è inta Region Piemonte in Italia.
Giaxo d'Axao
"Cosa de di messe Giaxo Axerao,
E i atri antighi degni de memoria?
Che paraxi da Re chi fa ne ven
Puoe da un nostro vassallo, e da corsè,
Batte ne ven per che garie n'hemo"
- Poro Foggetta
Giaxo d'Axao (primma de l'800 Giaxo d'Axerao;, lat. Blasius Axeretus, ita. Biagio Assereto; Recco 1383 - Særavalle 1456) o l'é stæto un amiraggio a-o serviçio d'a Repubrica de Zêna.
Vìtta
Giaxo d'Axao o nascè à Recco, figgio de 'n ferâ. O fu notao da-o Françesco Spinnoa, segnô d'a çittæ, ch'o se-o piggiò comme paggio. D'o 1423 o se transféi à Zena donde o s'aviò a-a carea militâ. Comme armiraggio d'a Repubrica, o condusse a flotta in agiutto d'a reña Zana II de Napoli (1425), o feççe prexonê o Ferruçço Verro de Firençe (1426) e o respinse Domennego de Campofregoso e i so aliæ fiorentin (settembre 1427).
D'o 1435 o ghiò 'na piccena flotta à Gaeta pe sarvâ o Françesco Spinnoa, ascidiao da l'Alfonso V d'Aragon, e o vinse a battaggia de Ponça ch'a seguì. O feççe prexonê o re d'Aragon, so fræ Zane re de Navara, so figgio l'infante Enrico, o viçerè de Seçeja e gran parte d'a nobiltæ aragoneize. L'Axao mæximo o descrisse a battaggia inte 'na çellebre lettia a-o Conseggio d'a Repubrica de Zena, scrita int'a lengua zeneize cançellesca de l'eppoca.
Sciben ch'o l'avesse refuao de continoâ a guæra, no avendoghe assæ truppe pe invadde o regno de Napoli, o riçevette o fœüdo de Særavalle Screivia da-o Feipo Maja Visconti, e a carega de governao de Milan.
Dapœuscia o fu commissaio ducâ à Parma e comandante de l'armâ milaneize int'a guæra contro Veneçia. À Casalmaggiô o sconfisse l'armiraggio veneçian Andria Quirin (luggio 1448).
D'o 1450 o fu a-o serviçio d'o Françesco Sforça, ma doî anni doppo o l'abandonò a vitta pubrica e o se retiò à Særavalle pe dedicâse a-a lettiatua. Tra i so amixi ghe fu l'Enea Scirvio Piccolomini, o futuro pappa Pio II. O moì a Særavalle d'o 1456.
Massapreve
Massaprève
Quellu d'u massaprêve (Libellula, Linnaeus 1758) u l'è in genere de babólli ch'u appartégne a l'urdine d'i Odonati.
Anatumia
U massapreve u l'a inn-a tésta ciüttostu gróssa, i öggi cumpósti, e-e antenne relativamente brêvi; e due pä de äe, quaexi paigie, sun allunghae e membranuse, qarche votta vivacemente culurae, e u ghe pö sguä bén e lèstu. A pansa a l'è relativamente lunga e sutî, faeta da 11 tocchi. E sampe sun inseìe davanti insc'ou córpu e sun döviae de rèu pe camminä. I l'an in apparätu d'a bucca furtiscimu e appósta pe' mórde e giasciä. I mangian babólli ch'i ciappan e mangian sguàndu; i l'an dunque in sguä silensiusu e lèstu, ch'u ghe da famma de terribili predatui in têra e in aegua.
Riprudusiùn e crescita
A ripruduçiùn d'i massaprevi a l'è in ambiente d'aegua. I sun övipari e doppu avei missu e öve, de furma lunga, éi lascian sgrüggiä in te l'aegua o éi fìssan ai gambi de ciante d'aegua.
Cumme tütti i odonati, i massaprevi van incuntra a metamorfosi incumpleta.
In tütte e specie, da e öve sciortan e ninfe ch'i möian in te l'aegua, mangiandu differenti furme de vitta d'aegua. E ninfe de çerte specie ciü grosse pöan adreitüa attaccä pescetti piccìn. E ninfe d'i massaprevi han inn-a mandibula particuläre, ch'a se lunghisce e ch'a l'è ciammä "maschera", e cun quella lì i dan di córpi a-a preda.
U periudu ninfäle u varia de lünghessa, a segunda d'a specie, da 1 a 3 anni o ciü, in t'i quäli u babóllu u fa a müta perlumenu 10 votte. Quande e ninfe sun cumpletamente möie i lascian l'ambiente d'aegua e van vers'a-a metamorfosi, trasfurmanduse in t'a furma adülta.
6 dexénbre
O 6 dexénbre o l'é o 340° giórno de l'ànno (341° inti ànni bizestîli) segondo o Lûnäio Gregorian. Màncan 25 giórni a-a fin de l'ànno.
Bella de Toriggia
miniatura|394x394px|O ritræto da Rêuza Garavénta, poscìbile "Bèlla de Torìggia", fæto da-o Lumàchi. O s'atrêuva sótta l'Èrco inta Ciàssa Fiéschi. "A Bella de Turiggia che tütti voean e nisciün a piggia"
Dîtu diffüsu in tütta a Ligüria. Ma a Bella a nu l'è sulu in moddu de dî: cumme tütte e còse ligæ a-a tradisiùn pupuläre i sö cunturni se cunfundan. Fêtu storicu e açertòu l'è quellu de Clementinn-a de Turiggia, amante de Scinibäldu Fieschi, cunte de Lavagna e padrùn du Feudu de Turiggia, da u quäle l'a avüu in figgiu natüräle, Cornelio, presente pói in t'u 1547 inséme a-u figgiu legittimu d'u Cunte, Gian Luigi, in t'a famusa congiüra di Fieschi ai danni d'u puæ. U magnificu Scinibäldu u l'a vusciüu cuscì bèn a-a sö bella da fäghe pittüä insciô suffittu du sö palassiu in Caignàn a Zena inn-a bussula cun l'âgùggia vers'a stélla ciü lüminüsa, Clementinn-a per l'appuntu.
A-a truvemmu pói a méitæ do 1800 cun u persunaggiu che ciü semeggia a-a tradisiùn de inchö, inna çerta Maria Traverso, belliscima dóonna che tütti vegnivan a amiä in Ciassa Fieschi. Ätri persunaggi femminili, cumme a famusa Gigìn, i se sun cunteisi u titulu in t'u 1900. A Bella de Turiggia a l'a inflüensòu ascì l'ärte e a müxica. I camalli canterìn de Casaleggio i se reünivan in te n'a vêgia ostàia de Vico Rosa, in t'u çentru de Zena, dunde a l'è nasciüa a primma cantiléna insciâ Bella. In te l'ärte se cunuscian due pittüe d'a Bella, ün de'n çertu Traverso ch'u s'êa innamuòo cun gran scandalu de n'a bèlla minurenne, l'ätru d'u famusu Pietro Lumachi e ancun inchö espostu in te inn-a teca sutta l'archivortu d'a cà ch'u se pensa a l'êa d'a Bella.
Ghe son ascì trei âtri moddi de dî che fan riferimento a-a "Bella de Torriggia": A bella de Turiggia cô çento galanti a l'é morta figgia. A l'é a bella de Turiggia: tütti a vêuan e nisciûn s'a piggia, ma quando poi a s'é maiâ, tütti oreivan aveila sposâ. A dixe a figgia de Turiggia: chi vêu troppo, ninte piggia.
Brissogne
Brissogne o l'è 'n comûne inta Valle d'Aosta.
A lettia de Giaxo d'Axou a-a Repubrica de Zena insce-a vittoia de Ponça
A lettia o relaçion de Giaxo d'Axao a-a Repubbrica de Zena insce-a vittoia de Ponça.
Verscion do 1669
A primma verscion stampâ de l'Abbao Michê Giustignan d'o 1669
«Avanti che noi ſcriuemo atro, Noi, vi ſuprichemo che ve piaſe de reconoſce queſta ſingolà vittoria dallo noſtro Segnò Dè, e da lo beo S. Georgio, e da S. Domenego in ra feſta de lo quà, in Venerdì fù la noſtra aſsè ſanguinenta battaia, dra quà, noi ſemo ſteti Vittorioſi, nò per le noſtre forze ma per le virtu de Dè, habiando la giuſtitia dalla noſtra parte.
«Lo quarto di di queſto meiſe ra mattin per tempo, noi trouammo in ro Mà de Terracina, aſsè preſſo terra  l'armà de Rè d'Aragon, de naue 14: ellette inter vinti delle quae naue erano ſei groſſe  le altre commune, li Rè e ri Baroni ri quae voi audirei de ſotta  con huomini ſei miria per quello che ſauei da elli, ſi che ra menò nave di 300. in 400. huomini hauea, le altre 500. in 600. la Reale, huomini 800. inter la quale era lo Rè d'Aragone, lo Infante, lo Duca di Seſſa, lo Principe di Taranto, lo figlio dello Conte di Fondi e 120. Cavaglieri. Erano con le dette, naui Galere undexe, e Barbotte ſei, & era lo vento allo Garigliano, ſi che era in ſua poſſanza quello di de inueſtine, noi habbiando à mente la cõmeſſione voſtra de non prender battaia ſe era poſſibile, ma de dà ſocorſo à Gaeta ſi ſe ferzam o de tirar à vento, ſi nauegammo in ver Ponza, lo Rè ſempre ſeguitandone, e molto preſto le galee fonne à noi à re quae mandei un me Trombetta, pregando ra Maeſtè dro Re che ello non me voreſſe dà impaccio, ma me laſciaſſe andà à Gaeta e che rà noſtra Communitè non voè guerra, &c. lo Re eri mattindi di San Domenego me mandà meſſer Franceſco da Capoa à ro qua chiù largamente parlei, ſecondo altra commiſſion che haueua riceuuo ro dito meſſer Franceſco da ro Re, che hauea ferma ſperanza che per pagora, mi ghe feiſe fa queſt'ambaſcià, e incontinente mandò vn Caualero con ro sò Arado quaſi comandandome me diſſe che metteſſe à baſſo re Veire, e ſubito ra naue con ro vento in poppa cridando, con bombarde, e con bareſtre me inueſtì, Noi fummo ri primmi inueſtii, da ra naue dro Re, e da tre atre naui, e miſe ro ballaò onde ghe piaxé, in ro ſcaraò de prora, e fummo concadené amoroſamente hauendo da poppa vn'atra naue, e da l'attro laò vn'atra, & à proa vn'atra, Non penſè che ri noſtri compagnoin; e Paſtroin fuggiſano, ma monto toſto, e fummo elli, e noi tutti lighè incadenè inſeme amoroſamente; erano re garee da re coſte refreſcando re lò naui, de huomini, e tirandone re lo naui adoſſo ond ghe piaxea. però che era grandiſsima carma, finarmente lo altiſsimo de noi dalle hore 12. fin'à re 22. ſenza interuallo ne ripoſo habbiando riſpetto à ra giuſtitia ne dè vittoria.
«Primamente preſimo ra naue de Re, e re atre noſtre ne preſeno vndexe, ſi che in ſomma ſon reſtae naue 12. dell'Armà de Re, & vnna garea ſoa bruxà, e vn'atra infondo abandonà da elli. doe dre ſoe galere ſon leuae da ra battaia, e ſon ſcampaè per portà ra nouella, ſon remaſi prexoin ro Re d'Aragon, ro Re di Navarra, ro Maeſtro de San Giacomo, ro duca di Seſſa, ro Principe di Daranto, ro Vice Re de Seceira, & infiniti atri Baroin  Caualier e zentil'huomini con Menguccio dell'Aquila Capitan de 300 lanze, e ri prexoin ſon migiara de migiara, auiſando la magnificentia e Reuerentie voſtre, che eran ſun queſte naui huomini d'arme mille como ſarei auiſae, quando haueremo pù ſpaccio per conforto de tutti voi,  certificamo le voſtre Magnificentie e Paternitae, che non so da quae parte incomensà, a di re ſue lodi, e re ſue proezze, con ra grand'obedienza, e reverentia, che ſempre ſon ſteti da ro di che partimo à queſto di, maſsime in ro di drà battaia  che ſe eſsi haueſsan combattuo dauanti re Signorie voſtre, non haueriano feto atramente, elli meritan d'eſse lodè e reconoſciui ſingolarmente. Criſto ne preſte gratia che poſsemo andà de ben in megio.
''Data die 6. Auguſti 1435. in Naui ſupra Inſulam Pontiae.''
Verscion d'o 1871
A verscion ciu esteiza pubbricâ da-o Belgrano d'o 1871:
« Magnifice et Prestantissime Domine mi singolarissime et spectabiles ac preclari cives Patres et Domini hónorandissimi.
« Avanti che noi scrivemo altro, noi vi suplichemo che ve piase de recognosce questa singolà vittoria da lo nostro Segnò Dè , e da lo beo San Georgio e da San Domenego , in ra festa de lo quà, in venerdì, fu la nostra assai sanguinenta battaja, della quà noi semo steti vittoriosi no per le nostre forze, ma pe la virtù de Dè, abiando la giustitia da la nostra parte.
« Lo quarto dì de questo meise, la mattin per tempo, noi trovammo in ro mà de Terracina assai presso tera l'armà de lo Re di Aragone de nave quattorze elette inter vinti; de le quae nave erano e sono sei grosse, le altre commune, con li re e baroin li quai Voi audirei de sotta, e con huomini sei millia, per quello che possemo saveì da elli ; sicchè ra menò nave de 300 a 400 homini havea , le altre 500 in 600, la reale homini 800, inter la quale era lo Re d'Aragone , lo infante , lo duca de Sessa, lo principe de Taranto, lo figgiolo dello conte de Fondi , e 120 cavalieri. Erano con le dette navi galere undixi e barbotte sei, et era lo vento a lo Garigliano , sichè era in sua possanza quello dì de investirne. Noi habbiando a mente la comissione vostra de no prender battaja, se era altramente possibile dar soccorso a Gaeta, sì se forzàmo de tirar a vento, si navigammo in ver Ponza. Lo Re sempre seguitonne, e monto presto le galee fonne a noi ; alle quae mandaè un me trombetta, pregando alla maestè de lo Re che ello no me vorresse dà impachio, ma me lasciasse andar a Gaeta, e che lo illustre segnò nostro e la nostra Comunitae no vorè guerra, etc. Lo Re eri mattin, lo dì de San Domenego, me mando un cavalier, messer Francesco da Capoa, a ro quà pu lungamente parleì con questa conclusion , che noi no voreimo nè guera nè bataja, ma vorriamo andar a Gaeta, et altre parole secundo altra commissione che haveva recevuo lo dito meser Francesco dallo Re, che havea forte speranza che per pagòra mi ghe feise fà questa ambascià ; e incontinente mandò un cavalero con lo so arado , e , quasi comandandome , me disse che mettesse a basso re veire. E subito ra nave con ro vento in poppa, cridando ,... con bombarde e con barestre me investite. Noi fummo li primi investij dalla nave dello Re e da tre altre nave, e misso lo ballao onde ghe piaxè in ro scarao de proa, fummo concatenè amorosamente, avendo da poppa un'atra nave e da l'atro lào un' atra , et a proa un'atra.
« Non pensàe che li nostri compagnoin e patroni fugissano ; ma monto tosto fummo.... elli e noi tutti lighè e incatenè insemme amorosamente. Erano le galee dalle coste, refrescando le loro navi de homini e tirandone re lò navi addosso onde ghe piaxea, però che era grandissima carma. Finalmente lo Altissimo de noi dalle hore 12 a re 22, senza intervallo nè reposo , habiando rispetto alla giustitia , ne dè vittoria.
« Primamente che la nave de Re la qua noi presemo e così all'altre tre con navi undexe; sicché, in somma, son restaè nave dodexe de l'armà de Re, et una galea soa bruxà et un'altra in fondo abbandonà da elli; due navi delle soe galee fon levae dalla battaja, e son scampae per portà la novella. Son remasi prexoin ro Re d'Aragone e lo Re de Navarra, ro Meistro de San Giacomo, ro Duca de Sessa, ro Principe de Taranto, ro Viceré de Sicilia, et infiniti altri baroin, cavalieri e zentilhomini, con Meneguccio de l'Aquila capitan de 300 lanze, e ri prexoin son migiara de migiara ; advisando le Magnificentie e Reverentie Vostre che eran sum queste navi huomini d'arme mille, como sareì advisè quando averemo pù spacio per conforto de tutti Voi. Certificamo le Vostre Magnificentie et Paternitae che no so da quaè parte incomensà a dì ri suoi luoghi et re soe proezze, con ra grande obedientia et reverentia che sempre son steti da ro dì che partimmo fino a questo dì, maxime in ro dì della battaja ; che se essi havessero combattuo davanti allo Illustre Segnò nostro e le Vostre Signorie non haverejano facto atramente. Elli meritan de esse lodè et recognosciui singolarmente.
« Cristo ne preste gratia che possiamo andar di bene in meglio ».
Niobio
miniatura|250x250px|Di campioin de niobio Inta sciensa o niobio o l'è un elemento chimico co-o scimbolo Nb e o numero atomico 41. O niobio o gh'à 'n peizo atomico de 92,90638 u.
1991
Mûxica
Festival de Sanremmo - Goâgna o Festival de Sanremmo 1991 a cansón Se stiamo insieme, cantâ da Riccardo Cocciante.
Sport
- Canpionòu de Serie A 1990-1991 - Sandöia - Franco Chioccioli o goâgna o Gîo d'Italia 1991. - Lion - Coppa Davis 1991. Vincitô: Fransa - Formula 1 (1991) - Vincitô: Ayrton Senna sôvia McLaren
Prémmi Nobel 60px|border
Prémio Nobel pe-a pâxe: Prémio Nobel pe-a letiatûa: Prémio Nobel pe-a meixìnn-a: Prémio Nobel pe-a fìxica: Prémio Nobel pe-a chìmica: Prémio Nobel pe l'economîa:
Borgo Maggiore
thumb|300px|Vedûta do Burgo Maggiô into 2016 Burgo Maggiô (Borgo Maggiore inta lengua sammainéise, E Bórgh into dialetto locâle da Romagna) o l'é 'na çitæ do stâto de San Marin.
Descriçion e stòia
O gh'à 6.890 abitanti (into 2016) e o confinn-a co-i castelli de San Marin e de Aeguavîva. O confinn-a anche co-i comuìn italiann-i de Bulôgna e âtri.
A l'é a segunda çitæ sammainéise pe estensión de teritöio. O gh'à 'na superfiçie de 9,54 kilommetri quadrati.
1899
thumb|450px|center|Fèsta do [[1° màzzo 1899 a Stoccolma]]
Fæti
thumb|350px|right|A córsa Paris-Roubaix, [[2 arvî 1899. Föto de Jules Beau (1864-1932) ]]
Euröpa
thumb|300px|right|Zêna-Feste çentenârie de San Giovani Batista (1899)
Sport
- Canpionòu italiàn de balón 1899 (dòppo Serie A) - Zêna CFC
Estæ
L ' Estæ a l'é a segónda stagión de l'ànno. thumb|400px|right|E 4 stagioìn
Descriçion
Primavéia - Aotùnno - Invèrno
Scarmagno
Scarmagno o l'è 'n comûne inta Çittæ metropolitann-a de Turin.
Architetûe religiôze
thumb|300px|Scarmagno, Gêxa de sant'Eusèbio, architetûa romànica|centro
Paranco differençiâ
miniatura|250px Paranco differençiâ o "paranco differençiâ de Weston", dito ascì "argagno a cadeña", apægio manoâ pe solevâ di peixi composto de 'na taggia fissa a due rœue o poeze attaccæ che gían insemme, da 'na taggia mobbile e da 'na cheña continnoa ch'a se gh'ingœugge. E doe poeze da taggia fissa gh'han un diammetro despægio e sta differença a determina o vantaggio mecannico. O fonçioña tiando co-e moen a parte lasca da cheña.
Descriçion e stöia
O panco diferençiâ o fu inventao into 1854 da l'ingreize Thomas Aldridge Weston partindo da-o prinçippio do moinello differençiâ e sostitoindo a corda co-ina cadeña sença fin, e o fu construio con l'agiutto de Richard e George Tangye. Mentre i protottipi di paranchi a cadeña fæti da-i atri no aveivan mai fonçionao percose dœuviavan de rœue dentæ ch'arestavan incrastæ inte magge da cadeña, quello do Weston o gh'aiva de pueze co-i bordi da sguscia fæti a onde do mæximo passo de magge da cheña, de mainea de tegnile a sequæo e da pœu lasciale andâ sença che s'apontessan. A cheña ascì a l'ea stæta produta co-in nœuvo scistema de moddo che tutte e magge gh'avessan o passo identico.
Commercializzao comme "Paranco diferençiâ Weston con colisse da cadeña brevettæ", o vendette 3000 peççi inti primmi nœuve meixi e a l'Espoxiçion Universâ de Londra do 1862 o guaagnò a medaggia pe originalitæ, pratiçitæ e successo.
Molibden
Inta sciensa o molibden o l'è un elemento chimico co-o scimbolo Mo e o numero atomico 42. O molibden o gh'à 'n peizo atomico de 95,94 u.
San Vittore Olona
San Vittore Olona o l'è 'n comûne inta Çittæ metropolitann-a de Milan.
Pòsti de interèsse
thumb|300px|San Vittore Olona, a çiminièa|centro
Stasiun de Cevetta
A stasiun de Cevetta l'è 'na fermà pòsta lòngu a tratta Çeva-Urmea, au servissiu da frasiùn de Cevetta, in t'ù cumün de Priöa, cumme fermà pê i sbrivassi turistici.
Stoia e impianti
Cevetta l'è stà razunta da a ferovîa in tu 1889 e a fermà l'è strà inauguà assèmme a l'ativasiun du tòccu Çeva-Priöa u 15 de setèmbre du mèximu annu. Au 2002 risultava impresensià, cumme e atre stasiui da tratta, tranne Çeva.
U 25 novembre du stessu annu a linia l'è stà interutta pé l'esundasiun du Tane, fra a stasiun de Cevetta e a Stasiun de Priöa. Cuscì Cevetta l'è stà a lucalitai capolinea da tratta, fin a u ripristinu, in tu 2018, grassie a a Fundasiun FS.
Impianti
U fabbricau l'è a dui ciàn, in pria e maun, i interni aù sun müai a causa de l'impresensiamèntu de l'impiantu in ti primmi anni 2000, a banchina l'è parallela a a stasiun e a serve l'unicu binaiu. In t'u 2011 vegne ascì ristruttuau. A se tröva doppu a stasiun de Bagnascu e primma de a stasiun de Priöa.
Venere (divinitæ)
thumb|200px|Statua da Vénere a-o museo britannego de Londra Venere (in latin Venus) a l'ea unna divinitæ roman-a, identificä con l ' Afrodite grega.
Descriçion e stöia
A l'è a dea da bellessa, dell'amô, da feconditæ. Pe via dell'ascimilasion con Afrodite, resta diffiçile capî quæ fissan i sö caratteri originali: gh'è chi pensa che a fisse unna antiga dea italica da natüa feconda; defæti a protezzeiva orti e giardin. Segundo atri, a l'ea da sempre scimile a Afrodite.